2. ลักษณะการประกอบธุรกิจ

2.1 ความเป็นมา

เมื่อวันที่ 30 กันยายน 2524 นายมินทร์ อิงค์ธเนศ (ผู้ก่อตั้ง) ได้ร่วมก่อตั้งบริษัทฯ ด้วยทุน

จดทะเบียนเริ่มแรก 2 ล้านบาท
ด้วยเล็งเห็นให้สอดคล้องกับนโยบายของรัฐบาลที่ต้องการให้ประเทศไทยเป็น Newly
Industrialised Country (NIC) เพื่อยกระดับความเป็นอยู่ของประชาชน
จึงได้เข้าสู่ธุรกิจระบบสำนักงานอัตโนมัติ (Office Automation)
เพราะระบบสำนักงานอัตโนมัตินี้มีความสำคัญต่อการพัฒนาธุรกิจทุกแขนง
โดยการนำเอาเทคโนโลยีที่ทันสมัย เข้ามาสนับสนุนระบบการทำงานในสำนักงาน
ซึ่งนับวันจะยิ่งทวีความสำคัญมากขึ้น

ในวันที่ 13 กันยายน 2536 บริษัทฯ
ได้เข้าจดทะเบียนในตลาดหลักทรัพย์แห่งประเทศไทยและหุ้นของบริษัทฯ เริ่มทำการซื้อขายในวันที่
16 กันยายน 2536

และในปี 2543 เมื่อมีการเปลี่ยนโครงสร้างผู้ถือหุ้นใหม่ บริษัทฯ จึงได้เปลี่ยนชื่อบริษัทฯจากเดิม
บริษัท สหวิรยา โอเอ จำกัด (มหาชน) เป็น บริษัท เอสวีโอเอ จำกัด (มหาชน)
เพื่อให้สอดคล้องในการแยกตัวออกจากกลุ่มสหวิริยาซึ่งเป็นผู้ถือหุ้นเดิม

2.1.1 การเปลี่ยนแปลงและพัฒนาการที่สำคัญในเรื่องอำนาจการควบคุมบริษัท

ในปี 2548 ไม่มีการเปลี่ยนแปลงและพัฒนาการที่สำคัญในเรื่องอำนาจควบคุมบริษัทฯ
โดยทั้งนายมินทร์ อิงค์ธเนศและพันธมิตรธุรกิจ บริษัท แอพซิลอน เวนเจอร์ส พีทีอี จำกัด
ยังคงถือครองหุ้นจำนวน 351,574,300 หุ้นหรือคิดเป็นร้อยละ 40.78
ของทุนที่ออกและเรียกชำระแล้ว (862,040,000 หุ้น) นอกจากนี้ทั้งนายมินทร์ อิงค์ธเนศและบริษัท
แอพซิลอน เวนเจอร์ส พีทีอี จำกัด
ยังร่วมกันถือใบสำคัญแสดงสิทธิในการซื้อหุ้นสามัญของบริษัทฯอีกเป็นจำนวน 84,960,000
หน่วยหรือคิดเป็นร้อยละ 100 ของใบสำคัญแสดงสิทธิที่ยังไม่ได้ถูกใช้สิทธิ์ ซึ่งทั้งนายมินทร์
อิงค์ธเนศและบริษัท แอพซิลอน เวนเจอร์ส พีทีอี จำกัดยังครองหุ้นเสียงข้างมาก
และมีอำนาจควบคุมบริษัทฯ อยู่

2.1.2 การเปลี่ยนแปลงและพัฒนาการที่สำคัญในเรื่องการประกอบธุรกิจที่ผ่านมา

หลังจากผ่านพ้นวิกฤตเศรษฐกิจในปี 2540 บริษัทฯได้เติบโตอย่างรวดเร็ว และต่อเนื่อง

ส่งผลให้การดำเนินงานและการจัดการภายในเกิดความล่าช้าไม่คล่องตัวกอร์ปกับบริษัทฯมีความต้องการที่จะเพิ่มขีดความสามารถทางการบริหารให้เกิดความแข็งแกร่งและมีประสิทธิภาพยิ่งขึ้น
เพื่อให้ยืนหยัดในธุรกิจด้านไอทีได้อย่างมั่นคงและยั่งยืน

ดังนั้น ในไตรมาส 4 ของปี 2548
บริษัทฯมีความตั้งใจที่จะแยกหน่วยธุรกิจต่างๆที่เดิมบริหารภายใต้บริษัทฯ ออกไป (Spin off)
ดำเนินการในบริษัทใหม่ เพื่อให้องค์กรกะทัดรัดและมีการตัดสินใจที่มีประสิทธิภาพรวดเร็ว
ดังนั้นในวันที่ 4 มกราคม 2549 เป็นต้นไป บริษัทฯ จึงเข้าไปลงทุนในบริษัท ดาต้าวัน เอเชีย
(ประเทศไทย) จำกัด ซึ่งเป็นผู้ให้บริการศูนย์ข้อมูลประมวลผล

ข้อมูล (Data Center) และบริหารจัดการด้านเทคโนโลยีสารสนเทศ (Information
Technology Management) โดยเข้าไปเป็นผู้ถือหุ้น 100%
และได้โอนย้ายกลุ่มธุรกิจที่ปรึกษาและวางระบบคอมพิวเตอร์ (SISBU),
กลุ่มธุรกิจบริการไอที(ITSSBU)และกลุ่มธุรกิจโครงการไอที (ITPSBU) ไปดำเนินการภายใต้
บริษัท ดาต้าวัน เอเชีย (ประเทศไทย) จำกัด (Data One)
เพื่อปรับองค์กรใหม่ให้สอดคล้องกับวัตถุประสงค์ข้างต้น
โดยเฉพาะเรื่องการเพิ่มความแข็งแกร่งและเสริมสร้างศักยภาพในการแข่งขัน
รวมไปถึงการสร้างรายได้ที่เพิ่มขึ้น เนื่องจากแนวโน้มธุรกิจทางด้าน Outsourcing
โดยเฉพาะในธุรกิจกลุ่มธนาคาร และบริษัทขนาดใหญ่ในตลาดหลักทรัพย์ฯ
มีความต้องการที่จะมีบริการด้านการสำรองข้อมูลมากยิ่งขึ้น ซึ่งตรงนี้เป็นจุดแข็งของ Data One
ซึ่งมีความพร้อมในเรื่องอุปกรณ์ต่างๆ ครบครัน และมีพนักงานที่เชี่ยวชาญด้านนี้โดยตรง
และจากการแยกการบริหารออกเป็น 2 บริษัท ยังจะส่งผลให้การประเมินผลงานทำได้ถูกต้อง
และชัดเจนยิ่งขึ้นอีกด้วย

นอกจากนี้ในไตรมาส 4 ของปี 2548 เช่นกัน
บริษัทฯได้พิจารณาเห็นว่าการดำเนินงานของบริษัทร่วม บริษัท เออีที เทคโนโลยี จำกัด (AET)
มีผลประกอบการขาดทุนมาตลอด ตลอดระยะเวลาร่วมทุน 15
เดือนซึ่งส่งผลกระทบโดยตรงถึงบริษัทฯในฐานะผู้ร่วมลงทุนร้อยละ 49 ในขณะเดียวกัน
บริษัทฯยังคงมีความเชื่อมั่นว่าธุรกิจช่องทางการจำหน่ายชิ้นส่วนอิเล็กทรอนิกส์นี้
ยังสามารถทำกำไรได้หากได้รับการจัดการที่ดีและยังเป็นประโยชน์ต่อสายธุรกิจคอมพิวเตอร์

เอสวีโอเอ ในการจัดหาชิ้นส่วนในราคาต้นทุนที่สามารถแข่งขันได้ที่บริษัทฯดำเนินการอยู่
ดังนั้นในวันที่ 5 มกราคม 2549 บริษัทฯ จึงได้เข้าไปลงทุนเพิ่มเติมใน บริษัท เออีที เทคโนโลยี
จำกัด (AET) โดยได้เข้าไปซื้อหุ้นจากผู้ถือหุ้นเดิมทั้งหมดเพื่อให้บริษัทฯ
สามารถเข้าไปบริหารจัดการได้อย่างเด็ดขาด

2.2 การประกอบธุรกิจ

ลักษณะการประกอบธุรกิจ

  บริษัทฯ และบริษัทในเครือดำเนินธุรกิจหลักเป็นผู้แทนจำหน่ายอุปกรณ์สำนักงานอัตโนมัติ (Office
  Automation) ตลอดจนให้คำปรึกษาและวางระบบคอมพิวเตอร์ครบวงจร
  โดยเป็นผู้แทนจำหน่ายคอมพิวเตอร์และอุปกรณ์ต่อพ่วงยี่ห้อชั้นนำ (Brand Name) ต่างๆ

  บริษัทฯ
  จัดสายงานเพื่อสร้างประสิทธิภาพให้องค์กรมีความคล่องตัวสูงเพื่อที่จะสามารถตอบสนองต่อความต้องการของลูกค้า
  โดยจัดแบ่งสายธุรกิจออกเป็น 6 สาย ตามความต้องการของกลุ่มลูกค้าดังนี้คือ

1.  กลุ่มธุรกิจช่องทางการจำหน่าย (IT Distribution Strategic Business Unit:
    ITDSBU)

ลักษณะธุรกิจ

ITDSBU ดำเนินธุรกิจด้านการจัดจำหน่ายสินค้าคอมพิวเตอร์ทั้ง Hardware และ Software ทั้งที่นำเข้าจากต่างประเทศและที่ผลิตภายในประเทศได้แก่ คอมพิวเตอร์ยี่ห้อ “SVOA” ที่ บริษัทฯ อาศัยทักษะและความเชี่ยวชาญในธุรกิจไอทีพัฒนาขึ้นจนเป็นที่ยอมรับในตลาดคอมพิวเตอร์และได้ผ่านการรับรองระบบคุณภาพมาตรฐานต่างๆ อาทิเช่น ISO 14000, ISO 9000 version 2000, ISO 9002, FCC, NSTL เป็นต้น รวมถึงอุปกรณ์ต่อพ่วงยี่ห้อระดับสากลต่างๆ อาทิเช่น Epson, Roland, Autodesk, Mustek เป็นต้น นอกจากนี้ ITDSBU ยังให้บริการด้านการบำรุงรักษาและซ่อมแซมสินค้าไอที ด้วยการเป็นส่วนหนึ่งของเครือข่ายบริการของผู้ผลิตสินค้าจากต่างประเทศโดยได้รับความไว้วางใจจาก Epson, HP, Canon, Mustek, Roland, Lexmark, Toshiba, NEC, DELL แต่งตั้งให้บริษัทฯ เป็นศูนย์ให้บริการบำรุงดูแลรักษาผลิตภัณฑ์อย่างเป็นทางการ ซึ่งสามารถแบ่งช่องทางการจัดจำหน่ายของสายงาน ITDSBU สรุปได้ดังนี้

Dealer Channels 65% 

Modern trade Channels 29% 

Direct Sales Channel 1% 

Service Channel 3% 

Oversea Channels 2% 

ศักยภาพของธุรกิจ

  ITDSBU มีความเชี่ยวชาญในการบริหารการจำหน่ายสินค้าผ่านช่องทางการจำหน่ายต่างๆ
  ซึ่งมีเครือข่ายกระจายครอบคลุมทุกพื้นที่ทั่วประเทศ โดยมีตัวแทนจำหน่ายกว่า 1,000
  รายและจัดตั้ง “ศูนย์เอสวีโอเอ” ขึ้นในจังหวัดใหญ่ ๆ ในแต่ละภูมิภาคทั่วประเทศ 13 สาขา
  รวมทั้งการให้บริการแบบครบวงจรผ่านหน่วยบริการไอทีคลินิก 30 สาขา และศูนย์เอสวีโอเอ
  ออธอไรซ์ เซอร์วิส เซ็นเตอร์ 128 สาขา และในปลายปี 2548
  มีการขยายช่องทางเพิ่มขึ้นจากที่มีอยู่โดยเฉพาะส่วนของไอที คลินิก จะต่อยอดออกเป็นไอที คลินิก
  คอนเนอร์ ที่ตั้งอยู่ตาม

  โมเดิร์นเทรด เช่น โลตัส บิ๊กซี และคาร์ฟูร์
  ซึ่งจะเป็นการให้บริการในอนาคตเพื่อรองรับการขยายตัวของธุรกิจการบริการด้านคอมพิวเตอร์ที่มีแนวโน้มเพิ่มขึ้น

  จากการขยายตัวในตลาดดิจิตอลโฮม ในอุตสาหกรรมไอทีทั่วโลกมีแนวโน้มสูงขึ้น
  โดยมีการศึกษาพฤติกรรมผู้บริโภคที่จะยอมรับตลาดดิจิตอล โฮม มองว่าอีก 1 ปี ตลาดดิจิตอลโฮม
  ในตลาดโลกน่าจะแพร่หลาย แต่ในประเทศไทย คาดว่าจะใช้เวลา 2-3 ปี
  ทำให้กลุ่มธุรกิจไอทีในประเทศไทยตื่นตัวในการตลาดกลุ่มประเภทนี้เช่นกัน
  บริษัทฯจึงเปิดตลาดคอมพิวเตอร์ “ จัสท์ วัน” (Just One) เป็นครั้งแรกในประเทศไทย
  โดยเป็นการผสานเทคโนโลยี IT Application และ AV Application
  เข้ามารวมกันในเครื่องคอมพิวเตอร์เพียงเครื่องเดียว จะเน้นเจาะกลุ่ม อาทิเช่น
  กลุ่มบริษัททั่วไป กลุ่มธุรกิจโรงแรมและที่พักอาศัย กลุ่มตลาดผู้บริโภคทั่วไป

กลุ่มลูกค้าของธุรกิจ

  กลุ่มลูกค้าหลักของ ITDSBU
  จะเป็นผู้ใช้งานคอมพิวเตอร์ทั่วไปจนถึงกลุ่มลูกค้าที่ดำเนินธุรกิจขนาดกลางและเล็กที่มีความต้องการสินค้าคุณภาพ
  นอกจากนี้ยังเพิ่มในส่วนของ

  คู่ค้าต่างประเทศ โดยตั้งแต่ปี 2547 บริษัทฯ ได้นำเสนอรูปแบบการทำธุรกิจภายใต้โมเดล

  “ Collaborate Model” แก่คู่ค้าแรกเริ่ม 5 ประเทศ ได้แก่ เนปาล ลาว อินโดนีเซีย
  ศรีลังกา และ

  บังคลาเทศ

2.  กลุ่มธุรกิจที่ปรึกษาและวางระบบคอมพิวเตอร์ (Systems Integration Strategic
    Business Unit: SISBU)

ลักษณะธุรกิจ

  ดำเนินธุรกิจให้บริการวางระบบคอมพิวเตอร์แบบครบวงจร
  เพื่ออำนวยความสะดวกแก่หน่วยงานราชการและหน่วยงานธุรกิจต่างๆ
  ด้วยเทคโนโลยีคอมพิวเตอร์ล่าสุด ที่ทันต่อการเปลี่ยนแปลงของโลกปัจจุบัน
  พร้อมกันนี้ยังให้บริการแบบ Outsource ด้านระบบคอมพิวเตอร์ต่างๆ
  เพื่อตอบสนองให้ตรงต่อความต้องการของลูกค้าทุกรูปแบบ

ศักยภาพของธุรกิจ

  เนื่องด้วย SISBU
  เป็นพันธมิตรกับเจ้าของผลิตภัณฑ์ที่มีชื่อเสียงระดับโลกประกอบกับประสบการณ์ในธุรกิจด้านการวางระบบคอมพิวเตอร์
  (Systems Integration) มากว่า 20
  ปีจึงมีความสามารถที่จะนำเสนอเทคโนโลยีที่ได้รับการยอมรับจากทั่วโลกและบริการมาตรฐานระดับสากลแก่ลูกค้า
  โดย SISBU
  ดำเนินนโยบายด้วยการเป็นพันธมิตรกับคู่ค้าเพื่อเสนอสินค้าและบริการที่มีศักยภาพและประสิทธิภาพสูงสุดแก่ลูกค้า

กลุ่มลูกค้าของธุรกิจ

  กลุ่มลูกค้าหลักคือกลุ่มธุรกิจในภาคการเงินการธนาคาร การสื่อสารโทรคมนาคม

องค์กรข้ามชาติและองค์กรธุรกิจขนาดใหญ่

3.  กลุ่มธุรกิจโครงการไอที (IT Project Strategic Business Unit: ITPSBU)

ลักษณะธุรกิจ

  ดำเนินธุรกิจด้านการจัดหาผลิตภัณฑ์ระบบคอมพิวเตอร์และอุปกรณ์ไอทีที่มีคุณภาพและราคาเหมาะสม
  ตรงตามความต้องการเพื่อเสนอให้แก่หน่วยงานราชการและองค์กรเอกชน
  โดยนำเสนอขายเป็นโครงการระบบเบ็ดเสร็จพร้อมทั้งทำการติดตั้งและการบริการหลังการขาย
  ตลอดระยะเวลาการใช้งานตามสัญญาเพื่อเป็นหลักประกันให้ลูกค้าของบริษัทฯ
  สามารถใช้งานระบบคอมพิวเตอร์ที่บริษัทฯส่งมอบให้อย่างมีประสิทธิภาพและประสบความสำเร็จในการดำเนินโครงการของหน่วยงานนั้น
  ๆ ต่อไป

ศักยภาพของธุรกิจ

  ประกอบด้วยบุคลากรชั้นนำด้านไอทีที่มีความสามารถในการเข้าถึงความต้องการของลูกค้าด้วยการติดตามดูแลงานของลูกค้าและเสนอสินค้าและบริการที่ตอบสนองความต้องการของลูกค้าได้อย่างสมบูรณ์แบบ
  พร้อมทั้งรักษาและกระชับความสัมพันธ์ตลอดจนความน่า

เชื่อถือที่สั่งสมกับลูกค้าเพื่อสร้างผลสำเร็จเชิงธุรกิจในระยะยาว

กลุ่มลูกค้าของธุรกิจ

  กลุ่มลูกค้าหลักของ ITPSBU ได้แก่หน่วยงานราชการ หน่วยงานรัฐวิสาหกิจ
  สถาบันการศึกษาและองค์กรเอกชนต่างๆ

4.  ไอที ซูเปอร์สโตร์ (IT Superstore)

ลักษณะธุรกิจ

  การประกอบธุรกิจในสายงานนี้ บริษัทฯ ได้ดำเนินการโดยบริษัท ไอที ซิตี้ จำกัด (มหาชน) หรือ
  “IT CITY” เป็นหน่วยงานกลยุทธ์ (Strategic Business Unit)
  ที่เป็นบริษัทร่วมทุนระหว่างบริษัท เอสวีโอเอ จำกัด (มหาชน) และกลุ่มบริษัทในเครือสหกรุ๊ป
  รวมถึงพนักงานและคู่ค้าของบริษัทฯ (ปัจจุบัน ณ วันที่ 30 ธันวาคม 2548 บริษัทฯ
  ถือหุ้นในสัดส่วนร้อยละ34.65 ของทุนชำระแล้ว) โดยดำเนินการประกอบธุรกิจค้าปลีก
  (Superstore) เครื่องคอมพิวเตอร์ อุปกรณ์ต่อพ่วง
  รวมถึงสินค้าที่เกี่ยวข้องทางด้านไอทีแบบครบวงจร ภายใต้ชื่อทางการค้าว่า “ไอที ซิตี้”
  ซึ่งเป็นร้านค้าปลีกในรูปแบบไอที ซุปเปอร์สโตร์ ภายใต้สโลแกนว่า “เมืองเทคโนโลยีครบวงจร”
  (The IT Superstore) โดยมีความหลากหลายของสินค้ากว่า 8,000 รายการ
  นอกจากเป็นร้านค้าปลีกแล้ว บริษัทยังเป็นร้านค้าส่ง (Wholesale)
  ให้แก่ลูกค้าร้านปลีกทั้งในเขตกรุงเทพมหานครและต่างจังหวัด
  โดยปัจจุบันบริษัทมีลักษณะการประกอบธุรกิจดังนี้

  1. เป็นศูนย์ค้าปลีกจำหน่ายสินค้าประเภทคอมพิวเตอร์ และอุปกรณ์ต่อพ่วง
  รวมถึงสินค้าที่เกี่ยวข้องทางด้านไอทีแบบครบวงจร (One Stop Shopping IT Products)
  โดยจัดจำหน่ายเครื่องคอมพิวเตอร์และอุปกรณ์ต่อพ่วงยี่ห้อชั้นนำ
  โดยอุปกรณ์ต่อพ่วงกับคอมพิวเตอร์ที่สำคัญได้แก่ พริ้นเตอร์ สแกนเนอร์ กล้องดิจิตอล เป็นต้น
  ซึ่งประเภทของสินค้าหลักสามารถแบ่งได้เป็น 4 กลุ่มด้วยกัน คือ

-   กลุ่มคอมพิวเตอร์ (Computer) ประกอบด้วย คอมพิวเตอร์ตั้งโต๊ะ (Desk Top), โน้ตบุ๊ค
    (Notebook), แอลซีดี มอนิเตอร์ โดยบริษัทมีสินค้าหลากหลายยี่ห้อ อาทิเช่น เอเซอร์,
    คอมแพค, ไอบีเอ็ม, เอ็นอีซี, ชาร์ป, โซนี่,

  เอสวีโอเอ, โตชิบาเป็นต้น

-   อุปกรณ์ต่อพ่วง (Peripherals) ประกอบด้วย พริ้นเตอร์, สแกนเนอร์, โปรเจคเตอร์,
    Personal Digital Assistant (PDA) อาทิเช่น ปาล์ม และ พีซี พ็อคเก็ต,
    กล้องดิจิตอล, ลำโพง, CD-Writers, CD-ROM drive, ฮาร์ดดิสท์, โมเด็ม เป็นต้น

-   กลุ่มแอ็กเซสเซอรี่ (Accessories) ประกอบด้วย อินเตอร์เน็ต แพ็คเกจ, เม้าส์, แผ่น
    CD-ROM, แผ่น CDR, แผ่น CD-RW, ซอฟแวร์, หมึกพิมพ์, แผ่นกรองแสง, ปลั๊กไฟ,
    ดิสท์เก็ต, กระดาษ เป็นต้น

    -   กลุ่มสินค้าอื่นๆ (Others) ประกอบด้วยโต๊ะคอมพิวเตอร์, แฟกซ์, โทรศัพท์,
        เครื่องตัดสติ๊กเกอร์, เครื่องสำรองไฟ, เครื่องพิมพ์ฉลาก เป็นต้น

  2. เป็นศูนย์บริการซ่อม บำรุงดูแลรักษาอุปกรณ์คอมพิวเตอร์ จำหน่ายอะไหล่แท้จาก

ผู้ผลิต ให้บริการโดยช่างผู้เชี่ยวชาญ

ศักยภาพของธุรกิจ

  ด้วยความมุ่งมั่นในการดำเนินธุรกิจเพื่อเป็นหนึ่งในผู้นำธุรกิจค้าปลีกขนาดใหญ่ (Superstore)
  สินค้าประเภทไอทีด้วยผลกำไรที่เติบโตอย่างยั่งยืน (One of The IT Superstore Leaders
  with Sustainable Profit) โดยในปี 2548 บริษัทจะมีจำนวนสาขาทั้งสิ้น 23 สาขา
  ทั่วประเทศ ซึ่งจะทำให้บริษัทได้รับประโยชน์จากการประหยัดในเชิงธุรกิจ (Economy of
  Scale) เพิ่มขึ้น โดยบริษัทคาดว่าจะมีสัดส่วนต้นทุนการดำเนินงานที่ลดลง
  และยังคาดว่าบริษัทจะมียอดขายที่มากขึ้น
  และสามารถรักษาอันดับการเป็นผู้จัดจำหน่ายที่มีมูลค่าซื้อสินค้าสูงเป็นอันดับแรก (First Tier)
  เป็นการซื้อสินค้าจากบริษัทผู้ผลิตและผู้จัดจำหน่ายโดยตรง
  ซึ่งส่งผลให้บริษัทได้รับส่วนลดในการซื้อสินค้าที่มากกว่า
  ทำให้บริษัทมีความสามารถในการทำกำไรสูงขึ้น นอกจากนี้
  บริษัทมีความมุ่งมั่นอย่างต่อเนื่องในการนำเสนอสินค้าและบริการให้มีความหลากหลายภายใต้แนวคิด
  " One Stop Shopping

กลุ่มลูกค้าของธุรกิจ

  ตามที่ลักษณะการประกอบธุรกิจเป็นการค้าปลีกในรูปแบบซุปเปอร์สโตร์ ดังนั้น
  นโยบายการดำเนินธุรกิจของบริษัทจึงมุ่งเน้นที่การขายตรงแก่ผู้ใช้สินค้ารายย่อยโดยตรง
  (Personal User) ซึ่งประกอบด้วย ลูกค้ากลุ่มครอบครัว นักเรียน นักศึกษา
  และธุรกิจขนาดย่อม (SME) เป็นหลัก ซึ่งจะแตกต่างจากลักษณะการประกอบธุรกิจของ
  เอสวีโอเอ ซึ่งจะมุ่งเน้นในการขายสินค้าและบริการให้แก่ หน่วยงานราชการ
  องค์กรและบริษัทเอกชน ขนาดใหญ่ แต่ก็จะมีกลุ่มลูกค้าเป้าหมายบางส่วนเหมือนกับเอสวีโอเอ คือ
  กลุ่มธุรกิจขนาดย่อม (SME)

5.  กลุ่มธุรกิจช่องทางการจำหน่ายชิ้นส่วนอิเล็กทรอนิกส์ (Components Distribution
    Business Unit : CDBU)

  ลักษณะธุรกิจ

  การประกอบธุรกิจในสายงานนี้ บริษัทฯ ดำเนินการผ่าน บริษัท เออีทีเทคโนโลยี จำกัด (AET)
  ซึ่งในวันที่ 5 มกราคม 2549 บริษัทฯ ได้เพิ่มการลงทุนเป็นสัดส่วน 100 % ทำให้บริษัทฯ
  มีอำนาจในการบริหาร และกำหนดทิศทางการดำเนินธุรกิจได้อย่างเต็มที่ ซึ่ง AET
  จะรับผิดชอบด้านการจัดจำหน่ายชิ้นส่วนต่างๆสำหรับอุตสาหกรรม
  เทคโนโลยีสารสนเทศและอิเล็กทรอนิกส์ที่นำเข้าจากต่างประเทศไปยังลูกค้า
  ส่วนใหญ่แล้วชิ้นส่วนประกอบเหล่านี้จะผลิตโดยบริษัทชั้นนำต่างๆ ในประเทศไต้หวัน จีน
  และเกาหลี นอกจากนี้กลุ่มธุรกิจช่องทางการจำหน่ายชิ้นส่วนอิเล็กทรอนิกส์
  ยังทำหน้าที่ให้บริการด้านการขายอย่างมืออาชีพและการบริการด้านการตลาดให้กับผู้ผลิตส่วนประกอบสำหรับอุตสาหกรรมเทคโนโลยีและอิเล็กทรอนิกส์

  ศักยภาพของธุรกิจ

  ปัจจุบันอุตสาหกรรมเทคโนโลยีสารสนเทศประเทศไทย
  มีการเติบโตอย่างต่อเนื่องดังนั้นความต้องการด้านอุปกรณ์และส่วนประกอบสำหรับอุตสาหกรรมนี้
  จึงเพิ่มขึ้นเช่นกัน

  กลุ่มธุรกิจช่องทางการจำหน่ายชิ้นส่วนอิเล็กทรอนิกส์
  สามารถให้บริการผลิตภัณฑ์และการบริการอย่างมีคุณภาพแก่ลูกค้า
  ชิ้นส่วนอิเล็กทรอนิกส์จะถูกนำเข้ามาจากต่างประเทศไปสู่ลูกค้าที่มีความต้องการการจัดส่งและการบริการภายในประเทศ

  กลุ่มลูกค้า

  กลุ่มลูกค้าหลักของชิ้นส่วนอิเล็กทรอนิกส์คือบริษัทต่างชาติและบริษัทอื่นๆในประเทศไทย
  ในขณะที่กลุ่มลูกค้าหลักด้านชิ้นส่วนคอมพิวเตอร์คือกลุ่มบริษัทผู้ประกอบคอมพิวเตอร์เพื่อจัดจำหน่าย
  ร้านค้าส่ง ร้านค้าปลีกย่อยและผู้ใช้คอมพิวเตอร์ซึ่งประกอบและอัพเกรดคอมพิวเตอร์ด้วยตนเอง

  6. กลุ่มธุรกิจบริการไอที (IT Service Strategic Business Unit: ITSSBU)

  ลักษณะธุรกิจ

  กลุ่มธุรกิจบริการไอที เป็นหน่วยงานใหม่ที่จัดตั้งขึ้นในปี 2548
  ดำเนินธุรกิจในด้านการให้บริการวางระบบคอมพิวเตอร์แบบครบวงจร
  เพื่ออำนวยความสะดวกแก่หน่วยงาน

  ราชการและหน่วยงานธุรกิจต่างๆ ด้วยเทคโนโลยีคอมพิวเตอร์ล่าสุด
  ที่ทันต่อการเปลี่ยนแปลงของโลกปัจจุบัน พร้อมกันนี้ยังให้บริการแบบ Outsource
  ด้านระบบคอมพิวเตอร์ต่างๆ เพื่อตอบสนองให้ตรงต่อความต้องการของลูกค้าทุกรูปแบบ

  ศักยภาพของธุรกิจ

  ด้วยบุคลากรที่มีขีดความสามารถที่ได้รับการพัฒนาและความร่วมมือจากเจ้าของ

  ผลิตภัณฑ์โดยตรง รวมถึงศูนย์ข้อมูลประมวลผลข้อมูล (Data Center)
  และบริหารจัดการด้านเทคโนโลยีสารสนเทศ (Information Technology Management)
  ขนาดใหญ่ที่บริษัทฯลงทุนในบริษัท ดาต้าวัน เอเชีย (ประเทศไทย) จำกัด ดังนั้น
  บริษัทฯจึงเป็นผู้ให้บริการวางระบบคอมพิวเตอร์แบบครบวงจรสำหรับโครงการขนาดใหญ่
  ซึ่งมีระยะเวลาของโครงการมากกว่า

  1 ปี (Long term turn key over a year project) พร้อมทั้งให้บริการ outsource
  แบบครบวงจร ประกอบไปด้วย Application outsourcing, Full IT outsourcing,
  Disaster Recovery Center (DRC) เป็นต้น นอกจากนี้ยังให้บริการ Web Hosting,
  Data Center Facilities Management อีกด้วย

  กลุ่มลูกค้าของธุรกิจ

-   ธนาคารต่าง ๆ โดยเฉพาะอย่างยิ่งธนาคารใหม่
    ที่ได้รับการอนุมัติจากธนาคารแห่งประเทศไทยให้จัดตั้งเป็นธนาคารเพื่อดำเนินธุรกิจทางด้านการธนาคาร
    สำหรับงานทางด้าน application outsourcing เช่น ระบบงาน core banking,
    ระบบ ATM, ระบบ credit card, Internet banking เป็นต้น

-   โรงงานอุตสาหกรรม สำหรับงานทางด้าน application outsourcing และ Web
    services

-   บริษัทข้ามชาติ (multi-national company) สำหรับงานทางด้าน Web services

-   หน่วยราชการ สำหรับบริการทางด้าน outsourcing และการให้คำปรึกษา(consulting
    services)

2.3 โครงสร้างรายได้

โครงสร้างรายได้ของบริษัทฯ ในระยะ 3 ปีมีดังนี้

  ---------------------------------- ------------- ------- ----- ------- ----- ------- ------
  สายผลิตภัณฑ์/ กลุ่มธุรกิจ                 ดำเนินการโดย   2548          2547          2546    

                                                   รายได้   %     รายได้   %     รายได้   %

  ช่องทางการจัดจำหน่าย                  ITDSBU        2,846   32    2,246   29    2,091   32

  ที่ปรึกษาและวางระบบคอมพิวเตอร์          SISBU         923     10    1,054   14    715     11

  โครงการไอที                         ITPSBU        771     9     553     7     1,193   18

  บริการไอที                           ITSSBU        1       -     -       -     -       -

  ไอที ซูเปอร์สโตร์                      IT CITY       4,425   49    3,744   49    2,604   39

  ช่องทางการจัดจำหน่ายชิ้นส่วนอิเล็กทรอนิกส์   AET           -       -     82      1     -       -

  รวม                                              8,966   100   7,679   100   6,603   100

  อัตราการเติบโต                                     1,287   17    1,076   16    1,946   42
  ---------------------------------- ------------- ------- ----- ------- ----- ------- ------

2.4 เป้าหมายการดำเนินธุรกิจ

[]Thailand Top Vendor Ranking, Q3 2005 (Total PC)

ที่มา : DCP

จากความสำเร็จอย่างต่อเนื่องในการก้าวเป็นผู้นำในด้านธุรกิจคอมพิวเตอร์ โดยผลการสำรวจของ
IDC ในไตรมาสที่ 3 ของปี 2548 SVOA เป็นผู้นำในตลาดคอมพิวเตอร์โดยรวมเป็นอันดับ 3
รองจาก ACER และ HP บริษัทฯ ยังมุ่งมั่นในการที่จะสร้างแบรนด์ SVOA ให้ก้าวไปเป็นผู้นำอันดับ
2 ในตลาดคอมพิวเตอร์ตั้งโต๊ะ และอันดับ 5 ในตลาดคอมพิวเตอร์โน้ตบุ๊คในอีก 2 ปี โดยในปี
2549 ได้กำหนดเป้าหมายยอดจำหน่ายที่ 110,000 เครื่อง
โดยอาศัยส่วนเพิ่มของตลาดการส่งออกภายใต้โมเดล “Local Brand PC Business
Collaboration” ในปี 2549 จะมีการขยายตลาดไปยังประเทศฝั่งตะวันออกกลางคือ อียิปต์
อิหร่าน โดยคาดว่าจะสามารถเพิ่มคู่ค้าต่างประเทศในรูปแบบนี้เป็น 10 ประเทศ ในอีก 2
ปีข้างหน้า นอกจากนี้ในส่วนงานของกลุ่มธุรกิจที่ปรึกษาและวางระบบคอมพิวเตอร์ (SISBU)
ยังมีเป้าหมายที่จะขยายลูกค้าเข้าไปสู่ธุรกิจการประกันภัย โดยคาดว่าน่าจะประสบผลสำเร็จในปี
2549 เช่นกัน